b'\n_START_ARTICLE_\nBrazilijos Pietry\xc4\x8di\xc5\xb3 regionas\n_START_PARAGRAPH_\nBrazilijos Pietry\xc4\x8di\xc5\xb3 regionas (portug. Regi\xc3\xa3o Sudeste do Brasil)\xc2\xa0\xe2\x80\x93 vienas i\xc5\xa1 6 Brazilijos region\xc5\xb3. Jame gyvena 72,3 mln. gyv. (42,7\xc2\xa0%) \xc5\xa1alies gyventoj\xc5\xb3. Plotas 927 286\xc2\xa0km\xc2\xb2 (12\xc2\xa0%). Sudaro \xc5\xa1ios valstijos: Espiritu Santas, Minas \xc5\xbderaisas, Rio de \xc5\xbdaneiras, San Paulas. Pietry\xc4\x8di\xc5\xb3 regionas turi did\xc5\xbeiausi\xc4\x85 \xc4\xaftak\xc4\x85 Brazilijos ekonomikai: jame pagaminama 58\xc2\xa0% Brazilijos BVP (~320 mlrd. JAV doleri\xc5\xb3). Jis taip pat turi daugiausiai gyventoj\xc5\xb3, kadangi jame \xc4\xafsik\xc5\xabr\xc4\x99 du did\xc5\xbeiausi \xc5\xa1alies metropoliai, San Paulas ir Rio de \xc5\xbdaneiras, bei trys kiti didmies\xc4\x8diai: Belo Horizont\xc4\x97, Kampinasas ir Santosas.\n_START_SECTION_\nGamta\n_START_PARAGRAPH_\nKlimatas tropinis; \xc5\xa1iaur\xc4\x97s vakaruose (\xc5\xa1ilta, s\xc4\x85lyginai sausa \xc5\xbeiem\xc4\x85 ir dr\xc4\x97gna vasar\xc4\x85), pusdykum\xc4\x97s\xc2\xa0\xe2\x80\x93 \xc5\xa1iaur\xc4\x97je, subtropinis\xc2\xa0\xe2\x80\x93 pietuose. Auga daugiausia tropiniai mi\xc5\xa1rieji mi\xc5\xa1kai, \xc5\xa1iaur\xc4\x97je pusdykum\xc4\x97s beveik be augalijos, vakaruose ir \xc5\xa1iaur\xc4\x97s vakaruose savanos tipo augmenija. I\xc5\xa1likusi labai nedidel\xc4\x97 vietin\xc4\x97s augmenijos dalis (~2\xc2\xa0%, daugiausia parkuose).\n_START_SECTION_\nEkonomika\n_START_PARAGRAPH_\nMa\xc5\xa1in\xc5\xb3 ir elektronikos gamyba, automobili\xc5\xb3 ir aviacijos pramon\xc4\x97, kava, cukranendr\xc4\x97s, turizmas, naftos perdirbimo pramon\xc4\x97 (benzinas, dyzelinas ir kt.), tekstil\xc4\x97, energijos gamyba. Tai ekonominis ir verslo Brazilijos centras, kuriame savo b\xc5\xabstines turi dauguma did\xc5\xbei\xc5\xb3j\xc5\xb3 Brazilijos ir u\xc5\xbesienio bendrovi\xc5\xb3._NEWLINE_Regione daug greitkeli\xc5\xb3 ir nema\xc5\xbeai gele\xc5\xbeinkeli\xc5\xb3. Gele\xc5\xbeinkeliai ir upi\xc5\xb3 transportas daugiausia naudojami krovini\xc5\xb3 gabenimui. Did\xc5\xbeiuosius miestus jungia vietiniai, regioniniai ir tarptautiniai oro keliai.'